Bosasa-‘omkopery’: Agrizzi, nog 4 in hof | Maroela Media
Foto’s: Van St. James se kleurryke hokkies in brand vernietig
‘Berserkte amptenaar’ ry glo oor kollega, beskadig motors
RMS-voorsitter dood aan Covid-19
Bosasa-‘omkopery’: Agrizzi, nog 4 in hof
Angelo Agrizzi, voormalige operasionele hoof van die omstrede fasiliteitebestuursgroep Bosasa. Foto: Itumeleng English/ANA
Angelo Agrizzi, voormalige bedryfshoof van Bosasa, en vier ander amptenare wat in verband met beweerde korrupsie by die omstrede maatskappy in hegtenis geneem is, is Woensdag in die gespesialiseerde handelsmisdaadhof in Pretoria op borgtog vrygelaat.
Agrizzi is saam met Patrick Gillingham, voormalige finansiële hoof van korrektiewe dienste, Carlos Bonafacio, Frans Vorster, en die Bosasa-beampte Andries van Tonder in hegtenis geneem.
Nog twee verdagtes is in verband met die beweerde korrupsie aangekla, maar het nog nie in die hof verskyn nie en hul name kan daarom nog nie bekendgemaak word nie.
Die staat het nie vandag Agrizzi en sy medebeskuldigdes se borgtogaansoek teengestaan nie en borgtog van R20 000 elk is aan die beskuldigdes toegestaan. Die saak is tot 27 Maart uitgestel vir verdere ondersoek.
Die vyf beskuldigdes is vroeër vandag deur die Valke in hegtenis geneem op aanklagte van korrupsie, geldwassery en bedrog. Drie maatskappye naamlik African Global Operations (voorheen Bosasa), Sondolo IT en Phezulu Fencing is almal voor die hof geroep om op die aanklagte te antwoord.
Daar word beweer byna R1,6 miljard is onreëlmatig bestee in tenderprosesse vir die verkryging van dienste van die departement van korrektiewe dienste (DKD). Dié tenders is toegeken aan Bosasa en sy geaffilieerde of filiaalmaatskappye.
Brig. Hangwani Mulaudzi, nasionale woordvoerder van die Valke, het vroeër gesê die verdagtes het na bewering geskenke in die vorm van kontant ontvang, asook finansiering vir die aankoop van eiendomme, voertuie, ander bates en betalings aan reisagente vir oorsese reise.
Die inhegtenisnemings het gevolg op skokonthullings wat Agrizzi voor die kommissie van ondersoek na staatskaping gemaak het oor beweerde korrupsie en talle omkooptransaksies by Bosasa.
Mulaudzi sê een van die verdagtes wat aangekla is, is tans in die buiteland, maar is reeds in kennis gestel dat daar ŉ lasbrief vir sy inhegtenisneming uitgereik is. Die sewende verdagte is tans in Port Elizabeth, maar reëlings is reeds getref om dié verdagte binnekort na Pretoria te bring om tereg te staan op die aanklagte teen hom.
Bosasa In die nuus
Man gevonnis vir Emslie-plaasmoord
Groot name by konsert vir Driehoek-slagoffers
wat van al die anc lede wat betrokke was die blankes loop alleen deur
Dit gaan nie werk nie. Hul wil hê dit moet lyk of hul iets aan korupsie doen, maar hul bluf niemand. Die regte kriminele wat agter als sit is nog op vrye voet. n Mens se ik moet baie laag wees om te dink dis n stap in die regte rigting.
Hoe werk die regstelsel. Meestal blankes in hegtenis geneem. Die ander nog op vrye voet. Wat van die Watson’s hulle is die meester breins of gaan die SA regering vir hulle eers kaartjies koop om die land uit te vlug en dan jare vat om hulle te vervolg nes die Guptas
Stuur dit na die lande wat kan sien wie die pak moet vat vir die plunderaars!
Ongelooflik hoe vinnig hierdie arrestasies gevolg het, maar zuma en sy mede kriminele is steeds op straat.